s 46 
ARISTOTELIS 
2 a coitu pariunt. Amittit pennas cum casu folio¬ 
rum , atque cum eorum ortu replumescit. Gallinis 
pauonina oua subiiciunt ad incubandum pastioni¬ 
bus praefecti , propterea quod mas fouenti feminae 
aduolans atterat. Quae causa est, yt siluestrium 
quoque volucrium quaedam fuga facta clam mari¬ 
bus et pariant et incubent. Gallinis subiiciunt cum 
plurimum bina: tot enim duntaxat fouendo edu¬ 
cere possunt. Student vero, ne abscedens relin- 
3 quat incubationem, esca apposita. Auium testes 
coitus tempore grandiores extant; ac salacioribus 
quidem et semper coitum exercentibus insunt ma¬ 
nifesti, yt gallinaceis et perdicibus: qui vero ve¬ 
nerem intermittunt, minus. Ad hunc igitur mo¬ 
dum gestant aues et pariunt. 
C A P. X. (Scaligero VIII.) 
At pisces non omnes oua pariunt, vt dictum 
est: cartilaginei namque animal edunt, ceterum 
genus oua. Edunt autem illi animal, postquam 
prius intra se et pepererint ouum, ibique dato in¬ 
cremento excluserint praeter ranam ( marinam ). 
Ac quemadmodum supra dictum est, matrices alii 
alias pisces habent. Nam qui oua edunt, et bipar¬ 
titas et inferiore parte sitas, at cartilaginei potius 
ad auium naturam vergentes habent: ceterum ab 
